
Etruska lingvo 


La etruska lingvo, la lingvo de la antikvaj etruskoj, 
estas lingvo mortinta kaj mistera: kvankam oni scias la 
prononcon de la lingvo kaj oni scias la signifon de 
malmultaj vortoj. Multaj romianoj sciis la etruskan, 
sed bedaŭrinde skribis tre malmulte pri la lingvo. 

Ĝia origino estas nekonata. 


La etruskoj iam havis literaturon, kaj la lingvo estis 
parolata almenaŭ de sacerdotoj ĝis 410. Sed nun la 
lingvo estas plejparte afero de kelkaj vortoj sur tomboj 
kaj vazoj. 

La plej longa teksto konata al ni estas la Liber Linteus, libro de tolo de 1300 vortoj. Neniu povas legi ĝin. La 
libro estis trovita kiel la vindaĵo de mumio en Egipto. 

La plej longa dulingva teksto estas la Pirgi-folioj, en la etruska kaj la fenicia. Ili nur havas 40 vortojn kaj la 
etmska ne estas laŭvorta traduko de la fenicia. Kvardek vortoj klare ne estas sufiĉa por regi la lingvon. 

Lingvaj teritorioj en Italujo en la 6ajarcento a.K. 

Gramatiko 


La strukturo aŭ gramatiko de la etruska estas parte klarigita. Ĝi klare ne estas lingvo hindeŭropa, sed eble 
estas malproksima kuzo. 


Deklinacio 

Laŭ Helmut Rix (-► Lit.) oni povas en la Etruska lingvo distingi la sekvajn kazojn (V staras sekve por 
vokalo): 

Nominativo: malplena sufikso (baza formo) 

Akuzativo: ĉe substantivoj estas identa kun la nominativo; nur ĉe pronomoj distingeblas per - 
n(i) 

Genitivo : -(V)s; -(a)l 
Lokativo: -/ 

Ablativo : -/s; -(a)ls 
Pertinentivo : -(V)si\ -(a)le 

Pluralo estas markita ĉe substantivoj per la sufikso ~(V)r resp. -/vo/- cva/-va/-ua. Plurala markilo staras antaŭ 
la kaza markilo. 


Konjugacio 

Ne ekzistas en la Etruska personaj finaĵoj, nek singularo kaj pluralo de la subjekto estas markataj. 

ame signifas ekz. „mi, vi/ci, li/ŝi/ĝi; ni, vi, ili estas“. 

Prezenco: -e 
Preterito aktivo: -ce 
Preterito pasivo: -xe 
Imperativo: = verba radiko 
Konjunktivo: -a 
Necesitativo: -ri 

Verbaj substantivoj estas formataj per: -u (rezulto), -6 (samtempeco), -as (antaŭtempeco), -e (infinitivo). 


Origino 


La etruska estas rigardata kiel izolita lingvo: spite de la esploroj de multaj lingvistoj kaj amatoroj, neniu 
trovis parencon de la etruska, aparte de la eĉ pli nekonata lemna kaj raetia lingvoj. La etruska eble estis ano 
de lingvaro, kiu estis disvastigita de Italio ĝis Anatolio antaŭ la alveno de hindeŭropanoj antaŭ 4000 jaroj. 


Historio 


La etruskoj unufoje regis la romianojn (ĝis -509), instruinte al Romo siajn literojn kaj ciferojn. Sed fine la 
romianoj venkis kaj regis la etruskojn (kaj la aliajn landojn ĉirkaŭ la Mediteraneo). La etruskoj lernis la 
latinan kaj iom post iom forgesis ilian lingvon. 


La etruska estis komuna lingvo ĝis -200 kaj estis liturgia lingvo ĝis la 5-a jarcento p.K. La lasta konata uzo 
de la lingvo okazis en 410 kiam la sacerdotoj parolis la etruskan por voki fulmon kontraŭ la visigotoj. 






Vortostoko 


La etruska estas fonto de la jenaj vortoj: anteno, aprilo, areno, aŭtuno, letero, mantiso, mondo, persono, 
popolo, sceno, taverno, tuniko per la latina lingvo. 

Specimeno 


cnl nuthe malec larth cucrina lausisa zilathmechl rashnallaris celatinalau saclanc arnt luscniarnthal clanc 

Ciferoj 


La ciferoj en la etruska lingvo, la unuaj ses trovitaj sur ĵetkuboj: 

1. 6u 

2. za/ 

3. ci 

4. huG 

5. max 

6. sa 

7. semtp 

8. cesp 

9. nurtp 
10. ŝar 

Aliaj projektoj 


Vidu ankaŭ 


■ Liber Linteus 


Eksteraj ligiloj 

■ ora libro el 6 folioj, ekspoziciita en Sofio (http://news.bbc.co.Uk/2/hi/europe/2939362.stm) 
(ĝenerale taksata inter spertuloj kiel falsaĵo) 


Fontoj 


■ El la suprasoraba artikolo 

■ Helmut Rix: Etruskische Texte, 2 volumoj. Narr, Tŭbingen 1991. ISBN 3-8233-4476-5 

■ Helmut Rix: Ratisch und Etruskisch. Institut fŭr Sprachwissenschaft der Universitat. Innsbruck 
1998. ISBN 3-85124-670-5 

■ Helmut Rix: Die Etrusker - Schrift und Sprache. w: Mauro Cristofani: Die Etrusker. Belser 
Verlag, Stuttgart, Sonderausgabe 2006. ISBN 3-7630-2270-8 

■ Mauro Cristofani: Die Etrusker, Geheimnisvolle Kultur im antiken Italien, Belser Verlag, 
Stuttgart, Sonderausgabe 1995, ISBN 3-7630-2330-5, paĝoj 210-238 









Eksteraj ligiloj 

■ klubo por traduki la etruskan (http://www.mebsuta.com/etruscan.htm) fondita de Stefano Kalb 

Elŝutita el "https://e 0 .wikipedia. 0 rg/w/index. php?title=Etruska_lingvo&oldid=6489126" 

Ĉi tiu paĝo estis lastafoje redaktita je 03:27,13 dec. 2018. 

La teksto disponeblas laŭ la permesilo Krea Komuriaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 





